Here is a page extracted from Wikipedia that may contain CSS, HTML, and a lot of unformatted text.

Title: Gubierno Eiroa
Content: O Gubierno Eiroa estió o Gubierno d'Aragón dende o 19 de chulio de 1991 dica o 18 de setiembre de 1993, mientres a III Lechislatura d'Aragón. Fue presidiu por Emilio Eiroa García d'o Partido Aragonés dimpués de ganar por mayoría simpla as eleccions aragonesas de 1991. Succedió a o gubierno de Santiago Marraco y estió o Gubierno d'Aragón mientres un total de 2 anyos, 1 mes y 30 días.

O gubierno yera formau por miembros d'o Partido Aragonés (PAR) y d'o Partido Popular de Aragón. Fue automaticament disuelto o 18 de setiembre de 1993 a consecuencia d'una moción de censura que daría paso a o gubierno de José Marco.

Historia 
En as eleccions a Corz d'Aragón de 1991, celebradas o domingo 26 de mayo, o PSOE-Aragón ganó as eleccions, quedando o Partido Aragonés Regionalista en segundo puesto, o Partido Popular en tercer puesto y Convergencia Alternativa de Aragón-Izquierda Unida en cuatreno puesto. Emilio Eiroa accedió a la presidencia d'a Deputación Cheneral d'Aragón, dimpués d'a negativa d'Hipólito Gómez de las Roces, qui heba estau o candidato d'o partiu en as eleccions, a pactar con o Partido Popular.

En 1993, Eiroa habió d'albandonar a presidencia d'o Gubierno d'Aragón sin rematar a lechislatura dimpués d'a moción de censura en que o PSOE contó con o voto d'o transfuga Emilio Gomáriz.

Estructura y composición 
O Gubierno yera formau por consellers d'o Partido Aragonés y d'o Partido Popular distribuyius en 8 departamentos.

Veyer tamién 
 Deputación Cheneral d'Aragón

Vinclos externos
  Historico de lechislaturas d'as Corz d'Aragón. III Lechislatura 1991/1993